Številka: 0100-608/2021/2

Datum: 10. 12. 2021

**Zadeva: Odgovor v zvezi z napredovanjem v višji plačni razred v letu 2021**

**Zveza: vaša elektronska pošta z dne 9. 12. 2021**

Spoštovani,

prejeli smo vašo elektronsko pošto, v kateri navajate, da ste na Ministrstvu za delo, družino, socialne zadeve in enake možnosti zaposleni od 1. 4. 2007 na delovnem mestu podsekretar, od leta 2008 opravljate delo na tem delovnem mestu v nazivu sekretar. Nazadnje ste v plačni razred napredovali v letu 2015, in sicer v končni plačni razred. Od 1. 9. 2021 ste zaposleni na delovnem mestu sekretar. Vsako leto ste ocenjeni z oceno odlično. Navajate, da bi po vašem mnenju morali v skladu z Uredbo o napredovanju javnih uslužbencev v plačne razrede, s 1. 12. 2021 napredovati za dva plačna razreda. S strani kadrovske službe ste prejeli pojasnilo, da s 1. 12. 2021 ne morete napredovati. Prosite za pojasnilo, kdaj lahko napredujete.

V zvezi z vašim vprašanjem vam sporočamo, da se skladno s prvim odstavkom 4. člena Uredbe o spremembah Uredbe o napredovanju javnih uslužbencev v plačne razrede (Uradni list RS, št. 121/21) postopek preverjanja izpolnjevanja pogojev za napredovanje v letu 2021, ki je bil izveden na podlagi Uredbe o napredovanju javnih uslužbencev v plačne razrede (Uradni list RS, št. 51/08, 91/08, 113/09 in 22/19), za javne uslužbence, ki jim je napredovalno obdobje začelo teči v letu 2018 od vključno 2. aprila 2018 do vključno 1. decembra 2018, izvede ponovno ob upoštevanju spremenjenih 5., 7. in 8. člena uredbe.

Skladno z navedeno določbo se postopek preverjanja izpolnjevanja pogojev za napredovanje v letu 2021, izvede ponovno le za tiste javne uslužbence, ki **jim je napredovalno obdobje začelo teči v letu 2018 od vključno 2. aprila 2018 do vključno 1. decembra 2018,** ne pa tudi za vse ostale javne uslužbence, ki jim je napredovalno obdobje začelo teči prej**.**

Glede na to, da navajate, da ste nazadnje napredovali v višji plačni razred v letu 2015, vam je napredovalno obdobje ponovno pričelo teči s tem zadnjim napredovanjem v višji plačni razred (torej s 1. 4. 2015) in prehodna določba 4. člena Uredbe o spremembah Uredbe o napredovanju javnih uslužbencev v plačne razrede za vas ne velja, kar pomeni, da se bo za vas preverjanje izpolnjevanja pogojev za napredovanje izvedlo ponovno v letu 2022 in glede na to, da navajate, da imate tudi vse odlične ocene v tem obdobju, boste lahko napredovali v višji plačni razred s 1. 12. 2022.

Prijazen pozdrav,

Peter Pogačar

generalni direktor

Poslano:

* naslovniku: po e-pošti